Der er styr på branden ved virksomheden Logstor. Det fortæller indsatslederen på stedet. Han forklarer, at ilden har fat i halvdelen af en lagerbygning, og det er nogle genbrugsmaterialer, der brænder. De personer, der var i bygningen, er kommet ud, så ingen er i fare ved branden. Det største problem er, at der er en voldsom røgudvikling. Røgen er giftig, men da vinden sender røgen væk fra byen og ikke omvendt, er der umiddelbart ikke fare for beboere i lokalområdet. Indsatslederen forventer, at røgudviklingen vil fortsætte nogle timer endnu.

Referat:
Brandvæsenet har fået styr på flammerne ved Logstor, hvor det største problem er giftig røg.